હાલના હરીફાઈ અને અપેક્ષાઓના યુગમાં બાળકો પર ક્યારેક પરિવાર તરફથી તો ક્યારેક શાળા તરફથી પરિણામ ઊંચું લાવવાનું સતત દબાણ થતું હોય છે, જેને કેટલાંક માતા-પિતા અને શાળાઓ કોઈ બાળક ધાર્યું પરિણામ ન લાવે તો તેમને કડક સજા પણ આપે છે, પરિણામ સ્વરૂપ ડર અને ગુસ્સાને કારણે કોઈ બાળક ગંભીર અપરાધ પણ કરી બેસે છે. માટે ભારતની આ ભાવિ પેઢીને અપરાધથી બચાવવા માટે જરૂર છે ભાર વગરના ભણતરની, પારિવારિક હૂંફની, શાળાઓએ પણ દરેક શાળામાં એક કાઉન્સેલર મનોવૈજ્ઞાનિક અચૂક રાખવો જોઈએ, જેથી કરીને સમય રહેતાં આવા કિશોરોનું યોગ્ય કાઉન્સેલિંગ થાય અને બાળકોને અપરાધની ગર્તામાં જતું અટકાવી શકાય.